बुर्जुवा किसिमले नै प्रतिस्पर्धा गर्ने हो भने त प्रचण्ड नै हुनुहुन्छ नि वा कांग्रेसमै गए भइहाल्यो नि । त्यसैले हामी जिवनशिल प्रकृयामा छौं । मानिसहरु यो प्रकृयामा लाग्न अन्तत्वगत्वा बाध्य हुन्छन् । एउटा उदाहरण दिउँ तपाईँलाई रुकुम रोल्पामा मान्छेहरु शुरुमा कांग्रेस थिए । पन्ध्र जनालाई रुकुमको खारामा लाइन लगाउँदा सबैले कांग्रेसको कार्ड देखाएका थिए । तर पन्ध्रै जनालाई कांग्रेसको कार्ड देखाउँदापनि सुताइयो । कार्डको मतलब नै भएन । उनीहरु त जनता थिए, उत्पीडित मान्छे थिए । यसको अर्थ के हो भने हामीले हाम्रो बर्गको रक्षा गर्न हामी आफैं तम्तयार भएर अगाडि लाग्नुपर्छ । हिजो माओवादीमा लामबद्ध भएका प्रशिक्षित युवाहरु विदेश पलायन भएका छन् । तीनले आफ्नो वर्ग सम्झनेवाला छन् र ती फेरि क्रान्तिका लागि फर्केर आउनेवाला छन् ।
